“Mangga…mangga, mlebet! Wonten napa Mbah Marto, Lik Mardi, Pakdhe Sarto, lan Mas Surip, kok sami gembrudug?” pitakonku karo mbagekake Mbah Marto sak kancane lenggah ing ruwang tamu. Dak sawang Mbah Marto lan wong-wong sing bareng wis pasang ulat sajak ora kepranan atine. Atiku wiwit krasa ora kepenak. Nanging dak tatag-tatagake ngdhepi wong-wong kuwi mau. Batinku, yen ora ana bab kaya mangkene iki ceneh wong-wong ora padha wedi dadi pak RT. Ing kene kawicaksanane pak RT diuji.